RESOLUCIÓN do 21 de marzo de 2023, da Subdirección Xeral de Plans e Programas, pola que se fan públicas as listaxes de solicitudes suxeitas a emenda, as solicitudes inadmitidas e as solicitudes admitidas, presentadas ao abeiro da Orde do 27 de decembro de 2022 pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas, seccións deportivas e núcleos de adestramento deportivo especializado de Galicia para o desenvolvemento de actividades deportivas, e se procede á súa convocatoria para o ano 2023, modificada pola Orde do 7 de febreiro de 2023 (código de procedemento PR945C).
Vicepresidencia Segunda e Consellería de Presidencia, Xustiza e Deportes — III. Outras disposicións — 04/04/2023

De conformidade co disposto no artigo 6 das bases recollidas na Orde do 27 de decembro de 2022 pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas, seccións deportivas e núcleos de adestramento deportivo especializado de Galicia para o desenvolvemento de actividades deportivas, e se procede á súa convocatoria para o ano 2023 (DOG núm. 9, do 13 de xaneiro de 2023), modificada pola Orde do 7 de febreiro de 2023 (DOG núm. 30, do 13 de febreiro), tras seren recibidas as solicitudes nos correspondentes servizos provinciais de deportes e, rematada a fase de revisión da documentación achegada e de comprobación do grao de cumprimento dos requisitos establecidos na dita resolución, esta Subdirección Xeral de Plans e Programas
Primeiro. Publicar a listaxe de solicitudes da liña de actuación I que se deberán emendar por presentar a documentación incompleta ou con erros. Tal relación vén recollida no anexo I desta resolución, ordenada alfabeticamente.
Segundo. Publicar a listaxe de solicitudes da liña de actuación I provisionalmente inadmitidas e o motivo. Tal relación vén recollida no anexo II desta resolución, ordenada alfabeticamente. Nalgúns casos sinálase tamén a necesidade de emendar a solicitude ou outra documentación presentada.
Terceiro. Publicar a listaxe de solicitudes da liña de actuación I admitidas para baremar. Tal relación vén recollida no anexo III desta resolución, ordenada alfabeticamente.
Cuarto. Publicar a listaxe de solicitudes da liña de actuación II admitidas e inadmitidas. Tal relación vén recollida no anexo IV desta resolución.
Quinto. Estas listaxes exporanse tamén nos taboleiros de anuncios dos servizos provinciais e da Secretaría Xeral para o Deporte, así como na páxina web http://deporte.xunta.gal/
Sexto. Os interesados poderán formular reclamacións, emendar erros e falta de documentación nun prazo de dez (10) días hábiles, contados desde o día seguinte ao da publicación desta resolución no Diario Oficial de Galicia. Transcorrido este prazo sen que se emenden as deficiencias, considerarase que o interesado desiste da súa petición, de conformidade co establecido no artigo 68 da Lei 39/2015, do 1 de outubro, do procedemento administrativo común das administracións públicas, e logo da correspondente resolución, nos termos previstos no artigo 21 da dita lei.
Santiago de Compostela, 21 de marzo de 2023
(*) Estas entidades figuran tamén na relación de inadmitidas.
Motivo da inadmisión:
a) Admitidas:
b) Inadmitidas: non hai.